|  |
| --- |
| **КУПАЦ:** |
| (назив ЗУ), ул.------------------, коју заступа ----------------------------------- |
| Матични број: **-----------------** |
| ПИБ: **------------------------** |
| Број рачуна: \_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_ |

(у даљем тексту: Купац) и

|  |
| --- |
| **СНАБДЕВАЧ:** |
| **ЕПС АД Огранак ЕПС Снабдевање,** ул. Масарикова 1-3, Београд, кога заступа извршни директор, Радован Станић |
| Матични број: 20053658 |
| ПИБ: 103920327 |
| Број рачуна 845-484849-65 који се води код Управе за трезор(у даљем тексту: Снабдевач) |

**Дана \_\_\_\_\_\_\_\_\_\_\_\_\_\_\_\_\_\_\_\_\_\_\_\_ закључују**

**УГОВОР БР. \_\_\_\_\_\_\_\_\_\_\_\_\_\_\_\_\_**

**О КУПОВИНИ ЕЛЕКТРИЧНЕ ЕНЕРГИЈЕ СА БАЛАНСНОМ ОДГОВОРНОШЋУ**

**УГОВОРНЕ СТРАНЕ САГЛАСНО КОНСТАТУЈУ**

- Републички фонд за задрваствено осигурање (у даљем тексту: РФЗО) спровео је отворени поступак јавне набавке Електричне енергије - активна енергија са балансном одговорношћу, ЈН 404-1-112/24-59, ради закључења Оквирног споразума са једним снабдевачем, и то за своје потребе и за потребе Здравствених установа из Плана мреже здравствених установа, са којима РФЗО има закључен уговор поводом остваривања права на здравствену заштиту, у својству Тела за централизоване јавне набавке на основу члана 11. став 1. тачка 7) подтачка (1) Уредбе о планирању и врсти роба и услуга за које се спроводе централизоване јавне набавке („Сл. гласник РС“, бр. 34/19, 64/19, 17/20, 21/20, 51/22 и 66/23) (у даљем тексту: ЗУ) у смислу одредбе члана 79. ЗЈН;

- дана 08.07.2024. године, РФЗО је закључио је Оквирни споразум са Снабдевачем ЕПС АД Огранак ЕПС Снабдевање, на основу Одлуке о додели оквирног споразума 30-08 број 404.01-56/2024-8 од 24.07.2024. године (у даљем тексту: Оквирни споразум);

* Овај уговор о јавној набавци закључује Купац за своје потребе, на основу Оквирног споразума;
* На сва питања која нису регулисана овим уговором примењују се одредбе Оквирног споразума и Купац и Снабдевач су дужни да их поштују.

**ПРЕДМЕТ УГОВОРА**

**Члан 1.**

Предмет овог уговора је куповина са испоруком електричне енергије са балансном одговорношћу – активна електрична енергија (у даљем тексту: Електрична енергија) у количинама и по динамици у складу са потребама Купца, у свему према Оквирном споразуму (Прилог 1) који чини саставни део овог уговора.

**ВРЕДНОСТ УГОВОРА**

**Члан 2.**

Укупна вредност овог уговора износи **\_\_\_\_\_\_\_\_\_\_\_** *(словима)* динара без ПДВ и обухвата укупну количину Електричне енергије у kWh за период од две (2) године, трошкове приступа и коришћења система за дистрибуцију односно пренос Електричне енергије, трошкове посебне накнаде за подстицај повлашћених произвођача, акцизе на Електричну енергију, друге порезе, доприносе, додатке и накнаде које се обрачунавају и плаћају у складу са прописима Републике Србије кроз рачун за Електричну енергију који издаје Снабдевач.

Јединична цена (цена по kWh) износи 12,12 динара без ПДВ и дефинисана је Овирним спорзумом.

Јединична цена је фиксна и не може се мењати током периода важења овог уговора.

Изузетно, цена из става 2. може се изменити уколико током периода важења овог уговора, дође до промене цене Електричне енергије на тржишту, измене методологије за утврђивање цене и/или других промена које имају утицаја на цену из става 2. као последица одлука надлежних органа Републике Србије.

У случају наступања околности из става 4. Снабдевач се обавезује да о томе обавести Купца у разумном року, а најкасније 15 (петнаест) дана пре дана почетка примене измењене цене, измењене методологије за утврђивање цене и/или других промена које имају утицаја на цену из става 2. као и у случају снижења цене и/или одобравања Купцу повољнијих услова снабдевања.

**УСЛОВИ И РОК ПЛАЋАЊА**

**Члан 3.**

Купац плаћа утрошену количину Електричне енергије по јединичној цени из члана 2., и трошкове из члана 2. за испоручену количину Електричне енергије која се финансира из других извора за које Купац нема закључен уговор о пружању и финансирању здравствене заштите из обавезног здравственог осигурања са РФЗО, уплатом на текући рачун Снабдевача најкасније у року од 45 (четрдесет пет) дана од дана пријема електроннске фактуре, односно од дана регистровања електронске фактуре у систему електронских фактура, када се сматра да је Купац примио електронску фактуру.

Снабдевач је дужан да приликом издавања фактуре поступи у складу са позитивноправним прописима који регулишу област електронског фактурисања.

Обвезник и стопа ПДВ-а утврђују се у складу са Законом о ПДВ-у („Сл. гласник РС“, број 84/2004...138/2022).

РФЗО, у име и за рачун Купца, плаћа утрошену количину електричне енергије по јединичној цени из члана 2. и остале трошкове из члана 2. за испоручену количину Електричне енергије на основу података Купца о висини доспеле обавезе по издатој електронској фактури Снабдевача, у износу који се односи на капацитете Купца намењене пружању уговорене здравствене заштите за лечење осигураних лица РФЗО, под условима и на начин из тачке 5. Оквирног сппоразума.

Трошкове из члана 2. Снабдевач ће, у оквиру рачуна уз таксативно навођење, фактурисати Купцу, на основу обрачунских величина за места примопредаје Купца.

Купац (РФЗО) ће трошкове из члана 2. плаћати до износа наведеног у члану 2. став 1. овог уговора.

Обавезе преузете овим уговором које доспевају 2025. и 2026. биће реализоване највише до износа средстава која ће за ову намену бити одобрена у тим буџетским годинама (2025. и 2026.), у супротном уговорне стране су сагласне да овај уговор престаје да важи због немогућности испуњења обавеза преузетих од стране Купца.

**ИСПОРУКА, КОЛИЧИНА И КВАЛИТЕТ**

**Члан 4.**

Испорука се врши непрекидно, од 00:00 - 24:00, почев од \_\_\_\_\_, закључно са \_\_\_\_\_\_ *(најдуже две године од дана закључења уговора)*, односно од датума укључења обрачунског места Купца у балансну групу Снабдевача, за свако појединачно мерно место (уколико се укључивање обрачунског места Купца у балансну групу Снабдевача не изврши даном потписивања уговора, период испоруке је од датума укључења обрачунског места Купца у балансну групу Снабдевача до истека периода важења уговора.

У случају промене снабдевача, период испоруке је од дана завршетка процедуре промене снабдевача (очитавање стања на бројилу) утврђене важећим Правилима о промени снабдевача донетим од стране Агенције за енергетику Републике Србије, за свако појединачно мерно место.

Снабдевач је дужан да у складу са чланом 188. став 3. Закона о енергетици („Сл. гласник РС“ број: 145/14...40/21) пре отпочињања снабдевања са Купцем закључи:

**1)** Уговор којим преузима балансну одговорност за места примопредаје крајњег купца и

**2)** Уговор о приступу систему са оператором система на који је објекат крајњег купца прикључен.

Уколико се током перода важења овог уговора утврди оправдана потреба за већим количинама од уговорених Купац, по прибављању претходне писане сагласности РФЗО, може закључити појединачни уговор са Снабдевачем, у складу са финансијским средствима опредељеним за ту намену.

Квалитет испоруке и испоручене енергије мора бити у складу са Законом o енергетици (,,Службени гласник РС“, бр. 145/2014, 95/2018 – др. закон, 40/2021, 5/2023-др. закон и 62/2023), Правилима о раду тржишта електричне енергије (,,Службени гласник РС“, број 120/12, 117/14 и 120/14), Правилима о раду преносног система ЈП „Електромрежа Србије“ Београд (Службени гласник Републике Србије“ број 79/14), Правилима о раду дистрибутивног система (Службени гласник Републике Србије“ број 5/10, 3/14, 41/14), Уредбом о условима испоруке и снабдевања електричном енергијом (,,Службени гласник РС“, бр.84/23) и Правила о раду тржишта електричне енергије (новембар, 2022. године), односно у складу са позитивноправним прописима који регулишу испоруку електричне енергије.

Уговорне стране су сагласне да ниједна страна нема право да овај уговор или неко од својих права и обавеза из овог уговора пренесе/уступи трећем лицу.

**МЕСТО ИСПОРУКЕ**

**Члан 5.**

Место испоруке су сва мерна места Купца за објекте прикључене на дистрибутивни систем и обрачунска места за објекте који ће бити прикључени на електродистрибутивну мрежу у току периода важења овог уговора.

Идентификациони број бројила Електричне енергије на мерном месту и подаци о мерном месту садржани су у Прилогу 2 овог уговора и чине његов саставни део.

Купац задржава право да током периода важења овог уговора врши корекцију мерних места, односно постојећа мерна места искључи и/или нова мерна места дода у систем обрачуна Електричне енергије, о чему ће Купац, по прибављању претходне писане сагласности РФЗО, са Снабдевачем закључити Анекс овог уговора.

Снабдевач се обавезује да за нова мерна места врши обрачун утрошене Електричне енергије по јединичној цени из члана 2. овог уговора.

**СРЕДСТВО ОБЕЗБЕЂЕЊА**

**Члан 6.**

Снабдевач је дужан да, истовемено са закључењем овог уговора, а најксније у року од седам (7) дана од дана закључења, преда Купцу бланко сопствену меницу на износ од 10% од уговорене вредности без ПДВ, као средство финансијског обезбеђења за испуњење обавеза из овог уговора, евидентирану у регистру меница и овлашћења НБС, оверену печатом и потписану у складу са статусном документацијом, потписано и оверено Менично овлашћење, са роком важности 60 (шездесет) дана дужим од дана истека периода важења појединачног уговора и копију картона депонованог потписа лица које је меницу потписало, а који је издат од стране пословне банке коју је Снабдевач навео у Меничном овлашћењу.

Купац ће средство финансијског обезбеђења из става 1. поднети на наплату у случају да Снабдевач не извршава уговорну обавезу у уговореном року, под уговореним условима и на уговорени начин и/или у случају једностраног раскида овог уговора од стране Снабдевача супротно одредбама овог уговора.

Уколико током периода важења овог уговора дође до промене лица овлашћеног за заступање код Снабдевача, Менично овлашћење остаје на снази.

Уколико Купац у току периода важења овог уговора делимично наплати средство финансијског обезбеђења из става 1. овог члана Снабдевач се обавезује да одмах, а најкасније у року од тридана од дана пријема писаног позива Купца, достави ново средство финансијског обезбеђења у висини преосталог износа.

Уколико се током периода важења овог уговора продужи рок за извршење уговорне обавезе, обавеза је Снабдевача да обезбеди продужење важења менице из става 1. овог члана и то најмање за онолики број дана за који број дана је продужен рок за извршење обавеза.

**СПОРОВИ**

**Члан 7.**

Уговорне стране су сагласне да све евентуалне спорове реше мирним путем, а уколико до споразума не дође, сагласне су да је надлежан Привредни суд у Београду.

**РАСКИД УГОВОРА**

**Члан 8.**

Купац има право на једнострани раскид овог уговора:

- ако настану околности које би за последице имале битну измену овог уговора, што би захтевало спровођење новог поступка јавне набавке;

- ако је Снабдевач због постојања основа за искључење привредног субјекта требало да буде искључен из поступка (уколико се након закључења овог уговора утврди да је постојао неки основ за искључење на страни Снабдевача, који основ за време трајања поступка јавне набавке није утврђен);

**-** ако Снабдевач пренесе или уступи овај уговор или неко од својих права и обавеза из овог уговора трећем лицу, супротно члану 4. став 6. овог уговора;

- ако Снабдевач поступи супротно одредбама овог уговора.

**ВАЖЕЊЕ УГОВОРА**

**Члан 9.**

Овај уговор је закључен даном потписивања од стране овлашћених лица уговорних страна.

Овај уговор производи правно дејство од дана закључења и важи \_\_\_\_\_\_\_\_\_\_\_. *(најдуже две године).*

У складу са чланом 12. Оквирног споразума, обрачун електричне енергије по цени из члана 2. став 2. овог уговора се врши почев од 01.07.2024. године.

Овај уговор престаје да важи и пре истека периода из става 2. овог члана утрошком укупно уговрених средстава Купца, достављањем писаног обавештења Снабдевачу од стране Купца, у ком случају Купац може закључити појединачни уговор са Снабдевачем, у складу са финансијским средствима опредељеним за ту намену.

**ЗАВРШНЕ ОДРЕДБЕ**

**Члан 10.**

Уколико у току периода важења овог уговра настане потреба за изменом овог уговора из разлога који су на страни Снабдевача и/или на страни Купца, Купац може са Снабдевачем закључити Анекс овог уговора.

На сва питања која нису уређена овим уговором, примењују се одредбе Оквирног споразума.

У случају евентуалних неслагања уговорних страна у погледу примене одредаба овог уговора примењиваће се одредбе Закона о облигационим односима и других позитивноправних прописа.

Овај уговор сачињен је у три (3) истоветна примерака, од којих два (2) примерка задржава Купац, а један (1) примерак Снабдевач.

Саставни део овог уговора су и његови прилози, како следи:

Прилог 1 – Оквирни споразум, број 69, од 09.07.2024. године

Прилог 2 – Списак мерних места Купца.

**КУПАЦ СНАБДЕВАЧ**

 ЕПС АД Огранак ЕПС Снабдевање

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 извршни директор

 Радован Станић